CELEX: 52012PC0288
Language: ro
Date: 2012-06-14
Title: Propunere de DECIZIE A CONSILIULUI de prelungire a perioadei de aplicare a măsurilor corespunzătoare stabilite prin Decizia 2011/465/UE cu privire la Republica Guineea și de modificare a acestei decizii

COMISIA EUROPEANĂ

                                                      Bruxelles, 14.6.2012
                                                      COM(2012) 288 final

                                                      2012/0151 (NLE)

                                          Propunere de

                                  DECIZIE A CONSILIULUI

     de prelungire a perioadei de aplicare a măsurilor corespunzătoare stabilite prin Decizia
          2011/465/UE cu privire la Republica Guineea și de modificare a acestei decizii

RO                                                                                              RO
 ---pagebreak---                                        EXPUNERE DE MOTIVE

     În iulie 2011, Consiliul Uniunii Europene a flexibilizat măsurile corespunzătoare stabilite în
     iulie 2009 cu privire la Guineea, ca recunoaștere a progreselor realizate în vederea revenirii la
     ordinea constituțională prin învestirea lui Alpha Condé în funcția de Președinte al Republicii,
     în urma alegerilor democratice. Cu toate acestea, Consiliul a reamintit că tranziția nu se va
     încheia decât după organizarea de alegeri legislative libere și transparente.

     Decizia 2011/465/UE a Consiliului Uniunii Europene expiră la data de 19 iulie 2012. Decizia
     prevede ca primă cerință esențială semnarea Documentului strategic de țară și a Programului
     indicativ național (DST/PIN) în cadrul celui de al 10-lea FED numai după finalizarea lor,
     precum și după adoptarea și transmiterea de către autoritățile guineene competente a unui
     calendar detaliat (termene și etape preliminare/operațiuni pregătitoare) privind organizarea
     alegerilor parlamentare până la sfârșitul anului 2011. De asemenea, se va putea efectua
     evaluarea tehnică a proiectelor și a programelor prevăzute în DST/PIN și se vor putea aloca
     fonduri din cel de al 10-lea FED, ca sprijin direct pentru populație. Cu toate acestea,
     deblocarea sumei restante din cel de al 10-lea FED alocată Guineei este legată de cea de a
     doua cerință esențială, și anume organizarea de alegeri parlamentare libere și transparente.

     Până în prezent nu a fost îndeplinită niciuna dintre cele două cerințe esențiale. Data
     organizării alegerilor nu a fost stabilită încă, cu toate că președintele Condé s-a angajat de
     nenumărate ori să țină alegerile în cel mai scurt timp posibil. Cu ocazia misiunii de
     monitorizare efectuată în temeiul articolului 96 în perioada 28-29 februarie 2012 s-a constatat
     că nu erau întrunite condițiile pentru renunțarea la măsurile corespunzătoare.

     Întrucât pregătirile pentru alegerile legislative au fost întârziate foarte mult, iar situația din
     teren nu s-a modificat fundamental după luna iulie 2011 (data Deciziei 2011/465/UE a
     Consiliului), Comisia consideră că este necesar să se prelungească perioada de aplicare a
     măsurilor corespunzătoare și să se extindă până la sfârșitul anului 2012 termenul până la care
     pot fi organizate alegerile legislative.

     Concluzie:

     Consiliul este solicitat să aprobe proiectul de decizie a Consiliului de prelungire a perioadei
     de aplicare a măsurilor corespunzătoare stabilite cu privire la Republica Guineea prin Decizia
     2011/465/UE.

RO                                                   2                                                    RO
 ---pagebreak---                                                                    2012/0151 (NLE)

                                                    Propunere de

                                          DECIZIE A CONSILIULUI

     de prelungire a perioadei de aplicare a măsurilor corespunzătoare stabilite prin Decizia
          2011/465/UE cu privire la Republica Guineea și de modificare a acestei decizii

     CONSILIUL UNIUNII EUROPENE,

     având în vedere Tratatul privind funcționarea Uniunii Europene,

     având în vedere Acordul de parteneriat între membrii grupului statelor din Africa, zona
     Caraibelor și Pacific, pe de o parte, și Comunitatea Europeană și statele membre ale acesteia,
     pe de altă parte, semnat la Cotonou la 23 iunie 20001, și revizuit la Ouagadougou, Burkina
     Faso, la 22 iunie 20102 (denumit în continuare „Acordul de la Cotonou”), în special articolul
     96,

     având în vedere acordul intern privind măsurile ce trebuie luate și procedurile ce trebuie
     urmate pentru punerea în aplicare a Acordului de la Cotonou3, în special articolul 3,

     având în vedere propunerea Comisiei,

     întrucât:

     (1)    Decizia 2011/465/UE a Consiliului din 18 iulie 20114 stabilește măsuri
            corespunzătoare cu privire la Guineea, în temeiul articolului 96 din Acordul de
            parteneriat ACP-UE.

     (2)    Decizia 2011/465/UE condiționează reluarea cooperării cu Guineea în cadrul celui de
            al 10-lea Fond european de dezvoltare (al 10-lea FED) de realizarea a două cerințe
            esențiale, și anume: elaborarea și adoptarea de către autoritățile competente a unui
            calendar detaliat (termene și etape preliminare/operațiuni pregătitoare) privind
            organizarea alegerilor legislative înainte de sfârșitul anului 2011, precum și după
            desfășurarea efectivă de alegeri legislative libere și transparente.

     (3)    Până în prezent nu a fost îndeplinită niciuna din cele două cerințe.

     (4)    Prin urmare, este necesar să se prelungească perioada de aplicare a măsurilor
            corespunzătoare stabilite prin Decizia 2011/465/UE și să se amâne până la sfârșitul
            anului 2012 data-limită prevăzută de aceste măsuri pentru desfășurarea alegerilor
            legislative,

     1
             JO L 317, 15.12.2000, p. 3.
     2
             JO L 287, 4.11.2010, p. 3.
     3
             JO L 317, 15.12.2000, p. 376, modificat prin JO L 247, 9.9.2006, p. 48.
     4
             JO L 195, 27.7.2011, p. 2.

RO                                                         3                                          RO
 ---pagebreak---      ADOPTĂ PREZENTA DECIZIE:

                                                 Articolul 1

     Perioada de valabilitate a Deciziei 2011/465/UE a Consiliului din 18 iulie 2011 se prelungește
     cu 12 luni. În acest scop, decizia se modifică după cum urmează :

     - la articolul 3, data „19 iulie 2012” se înlocuiește cu „19 iulie 2013”;

     - în secțiunea privind angajamentele asumate de părți prezentată în anexă, termenul menționat
     pentru desfășurarea alegerilor legislative prevăzut în angajamentele părții guineene se
     prelungește până la sfârșitul anului 2012.

                                                 Articolul 2

     Scrisoarea care figurează în anexa la prezenta decizie va fi adresată autorităților Republicii
     Guineea.

                                                 Articolul 3

     Prezenta decizie intră în vigoare la data adoptării.

     Adoptată la Bruxelles,

     Pentru Consiliu
     Președintele

RO                                                    4                                               RO
 ---pagebreak---                                                 ANEXĂ

     Domnule Președinte,

     Domnule Prim-ministru,

     Salutând progresele înregistrate de Republica Guineea în ceea ce privește restabilirea ordinii
     constituționale, în special ca urmare a încheierii pașnice a alegerilor prezidențiale din 2010 și
     a instalării unui președinte legitim și a unui guvern civil, Consiliul Uniunii Europene a
     flexibilizat, în iulie 2011, măsurile corespunzătoare stabilite cu privire la Guineea.

     În Decizia 2011/465/UE din 18 iulie 2011, Consiliul a precizat că reluarea cooperării cu
     Guineea în cadrul celui de al 10-lea Fond european de dezvoltare (FED) se putea desfășura în
     două etape, în funcție de progresele înregistrate pentru desfășurarea de alegeri legislative
     libere și transparente înainte de sfârșitul anului 2011.

     La această dată, Consiliul Uniunii Europene constată că niciuna dintre cele două condiții nu
     este îndeplinită și decide, pe de o parte, să prelungească cu un an perioada de aplicare a
     măsurilor corespunzătoare prevăzute prin Decizia 2011/465/UE a Consiliului și, pe de altă
     parte, să extindă până la sfârșitul anului 2012 data-limită de desfășurare a alegerilor
     legislative. Nerespectarea acestei date va limita posibilitățile de angajare a fondurilor din cel
     de al 10-lea FED.

     Dorim să vă reamintim importanța pe care Uniunea Europeană o acordă desfășurării, în cel
     mai scurt timp posibil și în cele mai bune condiții, de alegeri legislative credibile, libere și
     transparente, care să marcheze încheierea tranziției în Guineea. Uniunea Europeană își
     reînnoiește angajamentul de a sprijini organizarea acestor alegeri.

     Vă asigurăm, domnilor, de sprijinul și de cooperarea Uniunii Europene în eforturile pe care le
     depuneți pentru a asigura o creștere economică durabilă, precum și bunăstarea populației.

     Vă rugăm să primiți, domnule Președinte și domnule Prim-ministru, expresia înaltei noastre
     considerații.

     Adoptată la Bruxelles,

     Pentru Consiliu                                    Pentru Comisie

     C. ASHTON                                          A. PIEBALGS

     Președinte                                         Comisar

RO                                                  5                                                    RO